આ અંગે પૂર્વ સાંસદ અને નારાજ નેતા કુંવરજી બાવળિયાએ જણાવ્યું હતું કે, “અમને ખબર પડી છે કે કામતજી અમદાવાદમાં છે, પરંતુ અમને મળવા હજુ સુધી બોલાવાયા નથી.” પક્ષના આંતરિક સૂત્રો જણાવે છે કે નારાજ સિનિયર નેતાઓની સાથે કોઇજ બેઠક નહીં થાય. તેમની રજૂઆત આધારે જ પ્રદેશ કોર કમિટી આજે શંકરસિંહ વાઘેલાના નિવાસસ્થાને એક બેઠક દરમિયાન આ મુદ્દે ચર્ચા કરશે. જેમાં પ્રદેશ પ્રમુખ ભરતસિંહ સોલંકી પણ હાજર રહેશે.